《崇山图七贤诗》
宋代·张嵲

题舆意匠崇崖图，鲁侯为赋溪隐诗。
长松短壑历可数，坐使妙境移于斯。
地灵神秀天所秘，豺嗥虺伏鬼莫窥。
芟蓬扶翳快登览，若有异物阴相之。
嵌岩巀页临汉浒，左拱右揖如追随。
七峰远峙攒剑直，三溪旁缭萦带垂。
芳洲兰杜飞白鹭，沧浪渔艇牵钩丝。
烟霏露融水鉴净，一声孤笛横云霓。
淑气亭亭扫般若，昂精灿灿栖明祠。
幽寻眼力觑大巧，卜筑得此林峦奇。
堂如连舰岸若玦，呀成空谷窪为池。
妙观观尽见觉性，静隐隐德腾光辉。
信美谁谓非云土，致爽自足和天倪。
邓公之孙特不凡，渥洼绣鞯黄金羁。
胸中万顷九云梦，江湖宽旷贞以期。

作者简介：张嵲（1096—1184），字巨山，襄阳（今湖北襄樊）人。徽宗宣和三年（1121）上舍中第，调唐州方城尉，改房州司法参军，辟利州路安抚司干办公事。